Pri gašenju požarov z gasilniki se moramo najprej prepričati o velikosti požara. Če presodimo, da bomo požar lahko pogasili sami, se takoj lotimo gašenja.
V nasprotnem primeru se umaknemo na varno razdaljo in pokličemo 112!
Gasilnik imejmo nameščen na hitro dostopnem mestu, naj ne bo založen z različnimi predmeti.
Če nam zagori pod pokrovom motorja, v vozilu ali pa da zaznamo vonj po dimu storimo naslednje:– Ustavimo vozilo ob robu vozišča.– Ugasnieo vozilo.– Potniki naj takoj zapustijo vozilo, če je v vozilu kaj vrednejšega poskusimo rešiti.– Takoj se lotimo gašenja. (Postopek aktiviranja gasilnika najdemo na gasilniku samem!)
Če nam zagori pod pokrovom motorja:– Ko imamo pripravljeno gasilno sredstvo, malo odprimo pokrov motorja (havbo) in usmerimo curek na motor.
Če nam požara ne uspe pogasiti ali se ta hitro razširi takoj pokličimo gasilce na 112!
OPOZORILO!– Naj vas ne bo strah, da bi vozilo eksplodiralo! To se dogaja samo v filmih.– Če nimamo gasilnika, oziroma nobene stvari, da bi lahko zadušili ogenj, se takoj umaknimo na varno razdaljo!
Po gašenju moramo gasilnik ponovno napolniti, tudi če ni popolnoma prazen!
ČE NISTE PREPRIČANI, DA JE POŽAR POGAŠEN ALI PA SAMO IZ PREVENTIVNEGA RAZLOGA, POKLIČITE GASILCE NA 112.